কেকেআর-এর নতুন বোলিং কোচ হলেন এই তারকা বোলার!

ওয়েব ডেস্ক : সম্প্রতি কলকাতা নাইট রাইডার্সের (KKR) সহকারী কোচ হয়েছেন শেন ওয়াটসন (Shane Watson)। এর পরে নতুন বোলিং কোচের নাম ঘোষণা করল শাহরুখ খানের দল। কেকেআর-এর নতুন বোলিং কোচ হলেন নিউজিল্যান্ডের প্রাক্তন জোরে বোলার টিম সাউদি (Tim Southee)। গত মরশুমে কেকেআর-এর বোলিং কোচ ছিলেন ভরত অরুণ। কিন্তু তাঁর জায়গায় এবার নতুন বোলিং কোচ হলেন নিউজিল্যান্ডের প্রাক্তন তারকা।

মূলত, আইপিএল (IPL)-এর ২০২১, ২০২২ ও ২০২৩ সালে কেকেআর-এর হয়ে খেলেছেন সাউদি। ৩৬ বছর বয়সি এই তারকা ক্রিকেটের বিভিন্ন ফরম্যাটে এখনও নিয়েছেন ৭৭৬টি উইকেট। ১০০-টির বেশি টেস্ট ম্যাচ খেলেছেন তিনি। প্রসঙ্গত, কেকেআর-এর প্রাক্তন বোলিং কোচ যোগ দিয়েছেন লখনউ সুপার জায়ান্টস-এ। তাঁর জায়গায় নতুন বোলিং কোচ হচ্ছেন সাউদি।

আরও খবর : ৩২ বলে সেঞ্চুরি হাঁকালেন বৈভব সূর্যবংশী!

এ নিয়ে কেকেআর-এর সিইও ভেঙ্কি মাইসোর বলেছেন, ““টিম সাউদিকে (Tim Southee) কোচ হিসেবে কেকেআর পরিবারে ফিরে পেয়ে আমরা আনন্দিত। টিমের বিশাল অভিজ্ঞতা এবং প্রযুক্তিগত দক্ষতা আমাদের বোলিং ইউনিটকে গড়ে তোলার জন্য গুরুত্বপূর্ণ হবে। তার নেতৃত্ব দেওয়ার ক্ষমতা এবং শান্ত মনোভাব আমাদের তরুণ বোলারদের জন্য তিনি একজন আদর্শ হয়ে উঠবেন”

অন্যদিকে নতুন দায়িত্ব পেয়ে সাউদি (Tim Southee) বলেন, “কেকেআর-কে আমার সবসময় বাড়ির মতোই মনে হয়েছে এবং এই নতুন ভূমিকায় ফিরে আসতে পারাটা সম্মানের। এই ফ্র্যাঞ্চাইজির সংস্কৃতি অসাধারণ, এখানকার সমর্থকরা আবেগপ্রবণ এবং খেলোয়াড়দের দলটি দারুণ। আমি বোলারদের সঙ্গে নিবিড়ভাবে কাজ করতে এবং আইপিএল ২০২৬-এ দলকে সাফল্য অর্জন করতে সাহায্য করার জন্য উন্মুখ হয়ে আছি।”

অন্যদিকে, আইপিএল-এর মিনি নিলামের আগে নিজেদের ঘর গোছাচ্ছে কেকেআর। প্রথমে কোচ হিসাবে নিয়ে আসা হয় অভিষেক নায়ার-কে। তার পর সহকারী কোচ করা হয় প্রাক্তন অজি তারকা শেন ওয়াটশন-কে। এর পর নতুন বোলিং কোচ হিসাবে দায়িত্ব দেওয়া হল টিম সাউদি-কে।